ÚRAD VLÁDY SLOVENSKEJ REPUBLIKY
      sekcia vládnej legislatívy

							            Na rokovanie vlády SR
							            Dňa 15. decembra 2004
							            K materiálu č. 25159/2004
							            K bodu č. 

	S T A N O V I S K O	
k návrhu nariadenia vlády Slovenskej republiky o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci – nové znenie

I.

Návrh nariadenia vlády Slovenskej republiky o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci predkladá na rokovanie vlády Slovenskej republiky minister zdravotníctva Slovenskej republiky Rudolf Zajac ako svoj iniciatívny návrh.

II.

Vypracovanie návrhu nariadenia vlády vyplynulo z potreby vykonania zákona č. 581/2004 Z. z. o zdravotných poisťovniach, dohľade nad zdravotnou starostlivosťou a o zmene a doplnení niektorých zákonov, ktorý v § 8 ods. 6 splnomocňuje vládu Slovenskej republiky na stanovenie výšky úhrady poskytovanej zdravotnou poisťovňou poskytovateľovi lekárskej služby prvej pomoci. Výška úhrady sa stanovuje pre jednotlivé zdravotné výkony a pozostáva z troch zložiek, ktorými sú výkonná zložka, mesačná paušálna platba na poistenca a doprava lekára v rámci návštevnej lekárskej služby prvej pomoci. 

III.

Predmetný návrh nariadenia bol prerokovaný na zasadnutí Legislatívnej rady vlády Slovenskej republiky dňa 14. decembra 2004.  Legislatívna rada vlády po prerokovaní návrhu nariadenia odporučila predkladateľovi zapracovať do návrhu nariadenia jej pripomienky a odporúčania a predložiť nové znenie návrhu nariadenia na rokovanie vlády.

IV.

Sekcia vládnej legislatívy Úradu vlády Slovenskej republiky konštatuje, že v návrhu nariadenia vlády Slovenskej republiky o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci sú pripomienky legislatívnej rady vlády zapracované (10 pripomienok).                                                                                 
Sekcia vládnej legislatívy Úradu vlády Slovenskej republiky odporúča vláde Slovenskej republiky návrh nariadenia vlády Slovenskej republiky o výške úhrady za zdravotnú starostlivosť, ktorú uhrádza zdravotná poisťovňa poskytovateľovi lekárskej služby prvej pomoci v predloženom – novom znení schváliť.

Bratislava 15. decembra 2004
Vypracovala: Lucia Dubravská

                                                                                        Štefan  G r m a n
                                      generálny riaditeľ
	                                                               sekcie vládnej legislatívy